**С.Е. Каукаева**

**(Тараз қаласы, Қазақстан)**

**ЖОҒАРЫ СЫНЫП ОҚУШЫЛАРЫНЫҢ ЭКОЛОГИЯЛЫҚ ТӘРБИЕСІН ҚАЛЫПТАСТЫРУДЫҢ ЕРЕКШЕЛІГІ**

Жас ұрпаққа экологиялық тәрбиені қалыптастыру мәселесі қазір дүниежүзі халықтарының, ғалымдарының, педагогтардың, саясат қайраткерлерінің назарын аударып отыр. Қазіргі кезде жер шарында жаппай экологиялық апаттың таралуы және оның алдын алу мақсатында табиғат қорғау жүмыстарын түбірімен жаңа негізде жетілдірудің қажеттігі экологиялық мәселенің өзектілігін көрсетеді.

Ғалым эколог И Д Зверевтің [1] пікірінше, экологиялық білім мен тәрбиені қалыптастырудың мақсаты мен мәні-қоршаған ортамен, табиғатпен қарым-қатынастың барлық түрлерінде оқушылардың жауапкершілікпен қарайтын көзқарасы мен сенімін қалыптастыру. А.Н.Захлебный экологиялық білімді қалыптастырудың мақсаты-қоршаған ортаға құқық нормалары мен моральдік ұстанымдарынан туындайтын жауапкершілік қатынастың негізінде экологиялық мәдениет қалыптастыруға болатындығын айтады [2].

Осы орайда, орта мектептерде экологиялық бағыттағы тәрбиені қалыптастыруда, сыныптан тыс жүргізілген жұмыстың пайдасы ерекше. Мұғалім оқушылардың әрқайсысының табиғатты қорғауға тәрбиелеуде дәрістер, этнографиялық әңгімелер, сол сияқты табиғатқа саяхат, экология үйірмесі (жас натуралистер станциясына қамқорлық), факультативтік сабақтар және сыныптан тыс жұмыстары оқушылардың азаматтық борышын қалыптастыратын ғылыми білім болып табылады. Қазіргі кезде оқушыларға экологиялық тәрбиені қалыптастыруда көбірек қолданылатын сыныптан тыс жұмыс түрлеріне ашық тәрбие сағаттары мен тақырыптық кездесу кештері жатады.

Сонымен қатар, оқушы бойына экологиялық тәрбиені сіңіруде ескеретін жағдайлар:

А) Адамның, қоғамның табиғатқа әсер ету ортасындағы білімнің ғылыми жүйесін қолдану;

Ә)Тұлғаның адамгершілік дүниетанымын тәрбиелеу;

Б) Экологиялық іс-әрекетте білім, тәрбиенің жүзеге асуына ықпал ететін жан-жақты факторлар қарастыру.

Экологиялық түсініктерді қалыптастыруда төмендегідей ұғымдарды қарастыру - баланың экологиялық білімдерді толық игеруіне мүмкіндігі мол.

Су ресурстары және оны қорғау, атмосфералық ауаны қорғау, ауаның радиактивті заттардың әсерінен ластануы, қалалардағы ауаның ластануы, өсімдіктерді қорғау, жануарлар дүниесін қорғау, балықтарды қорғау, құстарды қорғау, қосмекенділерді қорғау, орманды қорғау, шалғынды қорғау, топырақты қорғау, пайдалы қазбаларды қорғау.

Республикамыздың табиғат қорының сақталуы әрбір баланың, үлкендердің басты міндеті.

Адам ежелден өсімдіктерді өз қажетіне пайдаланып келеді, пайдалана береді. Бірақ адамның шаруашылық мақсат үшін өлшеусіз, көп пайдалануынан, кей жағдайларда орынсыз, ойланбай немесе білмесміктен істегені бар, әйтеуір, жер бетіндегі өсімдіктер әлемі қазір елеулі зардап шегуде. Еліміздің ормандары сирей бастады. Өсімдіктер әлемінің, соның ішінде орман-тоғайлар азайды. Әсіресе қалалар төңірегі күшті өзгеріске ұшырады. Қоқыс пен қалдықтар үйіндісі көбейеді. Сондықтан табиғатты, өсімдіктер әлемін қорғау елімізде үлкен мақсат етіп қойылып, елеулі жұмыстар істелуде. Табиғат қорғау, оның байлығын тиімді пайдалану Қазақстан Республикасы Конституциясында жазылған. Жалпы білім беретін мектептерде оқушыларда экологиялық білімді қалыптастыру бірнеше арнайы талапты қажет етеді.

Тәрбие сағатының жоспарларын, оған сәйкес оқулықтар және оқу әдістемелік құралдар, сыныптан және мектептен тыс жұмыстарды ұйымдастыру табиғат мұражайы, экскурсия т.б. Осыны орындау үшін

* Мұғалімнің экологиялық білімінің дайындық деңгейі;
* Жаңартылған әдіс тәсілдерді қолдану;
* Ақпарат жинақтау т.б. керек.

Экологиялық бағытта тәрбиені қалыптастырудың өзіндік ұстанымдары бар.

1.Ғылымилық ұстаным – оқушыларға берілетін білімде фактілер, құбылыстар, процестер, адамның табиғатқа әсері, табиғат қорғау жұмыстары және экологиялық апат жағдайларының нәтижелері ғылыми тұрғыда дәлелденген материалдар негізінде берілуі және пайдалануы тиіс.

2. Байланыстылық ұстаным – табиғаттағы тірі және өлі табиғат пен орта (топырақ, су, өсімдіктер және жануарлар) арасындағы тығыз байланыс бар екенін ұғындыру

3. Қызығушылық ұстаным – оқушы бойында еліміздің табиғатына қызығу сезімін ояту, туған өлке, табиғат байлықтарын сүюге, аялауға тәрбиелеу.

4.Үздіксіздік ұстаным – оқушының табиғат туралы білім қорын бала-бақшадан бастап, жоғары сынып, орта буын, жоғары сыныпқа көтерілу деңгейіне үйлестіре отырып, үздіксіз дамыту

5.Кіріктіру ұстанымы – экологиялық білім қалыптастыруда ана тілі бейнелеу өнері, еңбек т.с.с пәндермен байланыстыру.

6.Көрнекілік ұстаным – оқушыларға экологиялық білім көрнекілік құралдар, бейнесюжеттер, жинақтар т.с.с пайдалану

7.Қабылдаушылық – экологиялық ғылымның мазмұнын мұғалім оқушылардың жас ерекшеліктеріне қарай жоспарлауы, экологиялық терминдердің түсініктілігі, ұғымдар, заңдылықтар қабылдау мүмкіншілігін ескере отырып, түсінікті жатық тілмен жеткізу.

8.Өлкелік ұстаным – тұрмыс салт-дәстүр, қала және ауылдық жерлердегі экологиялық жағдайлар таныстырылуы тиіс.

Әр ғылым саласы сияқты экологияның да өзіне тән заңдары бар:

* Минимум заңы- бұл заң бойынша тірі жүйелер олардың дамуын шектейтін факторларға тәуелді болады.
* Толеранттылық заңы – бұл заңда 1993 жылы В Шелфорд [3] енгізген. Белгілі бір ортада ең көп кездесетін тірі жүйе үшін осы орта оңтайлы (оптимальды) болып табылады.
* Шектейтін факторлардың жалпылама заңы-тірі жандар үшін ауа,жарық,ылғал жатады
* Бәсекелестік заңы – биологиялық мағынасы бойынша бір экологиялық жүйеде 2 тип ұзақ бірге өмір сүре алмайды.

Экологиялық негізгі қағидалар мен ұстанымдардың бұзылу себебінен, экологиялық сауатсыздықтың салдарынан Жер –Ана зиян шегіп отыр. Қазіргі кезде адам және қоғамның қоршаған ортамен қарым-қатынасы ерекше күрделене түсті. Жер шарындағы халық санының жедел өсуі және көптеген елдердің өндірісінің күрт дамуы адамның табиғатқа ықпалын күшейтті.

Экологияның өзі табиғатты қорғаумен байланысты екендігі түсінікті. Экология табиғаттың толық тазалығын, табиғаттың сұлулығын,табиғаттың мол байлығын сақтап,қорғай отырып,табиғатты адам қажетіне толық пайдаланудан тұрады делінген анықтама берген.

С.Торайғыровтың [4] пікірінше, адам табиғаттың туындысы, ондағы себептіліктің жемісі. Ол дүниенің сырларын біртіндеп ашып, оны шама-шарқынша өзгертіп отыратын белсенді тұлға. Адам сыртқы дүниемен байланыса отырып, оны біртіндеп тани береді, сөйтіп өзінің ақыл-ойын дамытады, оның ешбір рухани қасиеті туыстан пайда болмаған. Бізді қоршап тұрған дүние сыры мол, үлкен дүние, бірақ оны тануға әбден болады деп ақын өте дұрыс материалистік тұжырым жасады. Адам өмірі табиғат аясында өсетіндіктен, ол табиғаттың тынысын, ішкі сырын білуді ғасырлар бойы арман еткен.

Қазақтың данышпан ақыны, философы Абай Құнанбаев табиғаттағы тіршілік атаулыны үнемі бақылаған [5]. Дана халық көптеген қызықты толықтырулар, тұжырымдамалар жинақтаған. Балаларды экологиялық тұрғыда тәрбиенілеуде- қоршаған ортаны танып білу, баланың ойын дамытудың құралы деп санаған. Ж.Ж.Руссо [6] өзінің педагогикалық трактатында Я.А.Коменскийдің [7] табиғат және оны қорғауға тәрбиенілуге қатысты ой пікірлерін толықтырып, әрі қарай дамытты.

Сонымен қатар, И.В.Зверев [1], Н.С.Сарыбеков [8] экологиялық білім мен тәрбиені қалыптастыруды сабақта да, сыныптан тыс жұмыстарда ұйымдастыруды көрсете жазды. Бала шынайы өмірге бақылау жасай отырып, әрбір бала өзінің қоғамдық пайдалы өміріне қарай қажетті білім нәрін алады.

Бүгінгі таңда жасөспірімдерге үздіксіз экологиялық білім қалыптастыру жүйесін жаңаша құру және оны өміршең ету республикамыздың білім қалыптастыру тұжырымдамасында жан-жақты қарастырылған. Оның үстіне жалпы білім беретін мектептерді 12 жылдық оқу жүйесіне көшіру қалыптасқан оқу үрдісіне көптеген өзгерістер әкелері сөзсіз. Осы түрғыда жоғары сыныптарда оқушыларды 6 жастан бастап оқыту көзделіп отыр. Сондықтан оның оқу жоспары мен бағдарламаларын оңтайландыру қажетгігі туары анық.

Әрбір жасөспірім жеткіншектің ғана емес, сондай-ақ әрбір саналы жанның да экологиялық көзқарасын қалыптастыруға, олардың қоршаған ортаға деген жауапкершілігін арттыруға, соған орай жеке адамның мінез-құлқы мен іс-әрекетін осы бағытта қамтамасыз етуге ықпал жасау бүгінгі күннің өзекті мәселелерінің бірі болып табылады. Өйткені, күн өткен сайын экологиялық апаттың етек алуы, қоршаған табиғаттың ластануы тереңдей түскен қазіргі кезең экологиялық тәрбиені қалыптастырудың сабақтастығы мен үздіксіздігін барынша жақсартуды жүктеп отыр. Мұның бәрі сайып келгенде, экологиялық білім мен тәрбиені қалыптастыруды тез әрі жедел өмірге ендіруге тікелей байланысты екені белгілі. Сондықтан да ең алдымен, қазіргі таңда жеке ғылым болып жүйелі зерттеліп келе жатқан экология саласының өзіндік ерекшеліктерін ескеруіміз қажет.

Экологиялық білім дегеніміз - табиғатты қорғау саясаты. Ал адамзат баласы қол жеткізген жетістіктер түрі саналуан десек, солардың барлығын біріктіріп, біртұтас жаңа жүйеге жинақтап отырған сала -экология екендігінде дау жоқ. Өйткені, экологиялық мәселелердің туу кезінің өзі әлеуметтік-экономикалық факторлар болып отыр. Осы экологиялық қасіреттен құтылу үшін өндірістік үрдістердің барлық саласында экологиялық білім мен тәрбиені берілуі тиіс.

Қалай болғанда да жоғары экологиялық сауаттылық әрбір адам баласынан талап етілмек. Экологиялық тазалыққа қамқорлық жасау үлкеннің де, кішінің де адамзаттық борышы екендігін ұмытпауымыз керек.

Қазір барлық жоғары оқу орындарында дерлік экологиялық тәрбие беріледі. Экологиялық білімді іргелі ғылыми зерттеулерге сүйену арқылы жүзеге асыру қажет.

Табиғатты қорғау жұмыстары, айналаға сүйіспеншілікті қалыптастыру, соған баланы кішкентайынан баулу жоғары сыныптарда, мектепке дейінгі мекемелерден басталғаны абзал. Халық қазынасы болып табылатын табиғат байлығы сол елдің бүгіні мен жарқын болашағы үшін барынша тиімді әрі ұқыпты пайдаланылуы керек.

Бір сөзбен айтқанда, қоршаған ортаны сауықтыру экологиялық білімді ғана емес, экологиялық тәрбиеніге де қатысты. Демек, қоғам мен табиғат арасындағы қарым-қатынас мәселесін шешу - мемлекеттік іс. Ал оны жүзеге асыру бүгінгі және болашақ азаматтардың парызы.

**Пайдаланған әдебиеттер тізімі:**

1. Зверев И.Д. Привитие чувства воспитания детей к охране природы //Педагогика № 1 1999.
2. Захлебный А.И. Вопросы экологии в школе //Педагогика № 1 2002.
3. Shelford V.E. Basic principles on the classification of communities and habitats and the use of terms // Ecology. 1932. Vol. 13. P. 105—120
4. **Қазақ әдебиетінің тарихы. он томдық. Алматы: Қазақпарат, 2006. - т. 6. - 249 - 292 бет**
5. Абай Құнанбаев «Қазақстанның Ресейге бағыну кезіндегі ағартушылық-демократиялық ойлар» Құрастырушы С.Қалиев т.5 Алматы «Сөздік-словарь» баспасы 2010
6. Руссо Ж.Ж. Эмиль и воспитание М: Просвещение 2002.
7. Коменский Я.А. Великая дидактика М: Просвещение 2000.
8. Сарыбеков Н. «Педагогические основы подготовки учащихся к охране природы в системе общего среднего образования». - Алматы 1994

**Ғылыми жетекші:**

п.ғ.к., доцент Сарыбеков Қ-Д.Н.